S-1112/2020

Dómur

Mál þetta, sem dómtekið var 4. mars 2020, var höfðað með ákæru, útgefinni af lögreglustjóranum á höfuðborgarsvæðinu 11. febrúar 2020, á hendur:

„B-kk-þgf K-kk-þgf, […] fyrir umferðarlagabrot með því að hafa:

1. Sunnudaginn 25. mars 2018 ekið bifreiðinni […] sviptur ökurétti um Fífuhvammsveg í Kópavogi, við Smáraskóla, þar sem lögregla stöðvaði aksturinn.

[...]

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Þriðjudaginn 19. júní 2018 ekið bifreiðinni […] sviptur ökurétti um Kópavogsbraut í Kópavogi, […], þar sem lögregla stöðvaði aksturinn.

[...]

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Föstudaginn 30. ágúst 2019 ekið bifreiðinni […] sviptur ökurétti um Frakkastíg í Reykjavík, við Hverfisgötu, þar sem lögregla stöðvaði aksturinn.

[...]

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Miðvikudaginn 16. október 2019 ekið bifreiðinni […] sviptur ökurétti um Miklubraut í Reykjavík, móts við Hringbraut, þar sem lögregla stöðvaði aksturinn.

[...]

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1992. Samkvæmt framlögðu sakavottorði, dagsettu 3. febrúar 2020, var ákærði með dómi Héraðsdóms Reykjavíkur 16. júní 2017 dæmdur í 4 mánaða fangelsi, skilorðsbundið í 2 ár fyrir meiriháttar líkamsárás. Þá var ákærða gerð sektarrefsing með viðurlagaákvörðun Héraðsdóms Reykjaness 23. júní 2017, m.a. fyrir akstur sviptur ökuréttindum. Með viðurlagaákvörðun sama dómstóls 1. desember 2017 var ákærða á ný gerð sektarrefsing, fyrir þær sakir m.a. að aka sviptur ökuréttindum dagana 12. maí 2017, 9. júní 2017 og 9. júlí 2017. Viðurlagaákvörðunin 1. desember 2017 var þar af leiðandi hegningarauki hvað elstu tvö brotin varðar við viðurlagaákvörðunina frá 23. júní 2017, en hvað yngsta brotið varðar var hún hegningarauki við sekt samkvæmt lögreglustjórasátt sem ákærði undirgekkst fyrir vopnalagabrot þann 13. september 2017. Með dómi Héraðsdóms Reykjavíkur 21. janúar 2019 var ákærði dæmdur í 6 mánaða fangelsi, skilorðsbundið í 2 ár, fyrir minniháttar líkamsárás, en með dóminum var dæmd upp skilorðsbundin fangelsisrefsing yfir ákærða, samkvæmt dóminum frá 16. júní 2017, og ákærða gerð refsing í einu lagi.

Við ákvörðun refsingar nú verður litið svo á að ákærða sé nú í þriðja sinn gerð refsing fyrir akstur sviptur ökuréttindum, innan ítrekunartíma í skilningi 71. gr. almennra hegningarlaga nr. 19/1940.

Brot ákærða skv. 1. og 2. tölulið ákæru í máli þessu voru drýgð áður en dómurinn frá 21. janúar 2019 var kveðinn upp yfir ákærða. Verður honum því dæmdur hegningarauki vegna þeirra nú, sbr. 78. gr. almennra hegningarlaga nr. 19/1940.

Brot ákærða samkvæmt 3. og 4. tölulið ákæru voru hins vegar framin eftir uppkvaðningu dómsins yfir ákærða frá 21. janúar 2019. Verður refsing hans því dæmd upp og ákærða gerð refsing í einu lagi, sbr. 60. og 77. gr. almennra hegningarlaga.

Með hliðsjón af sakarefni málsins og dómvenju þykir refsing ákærða hæfilega ákveðin fangelsi í 7 mánuði, en fresta skal fullnustu 6 mánaða af þeirri refsingu og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, K-kk-ef G-kk-ef S-kk-ef lögmanns, 105.400 krónur, að meðtöldum virðisaukaskatti. Engan annan sakarkostnað leiddi af meðferð málsins.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir K-kvk-þf J-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf K-kk-nf, sæti fangelsi í 7 mánuði, en fresta skal fullnustu 6 mánaða af þeirri refsingu og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940.

Ákærði greiði málsvarnarþóknun skipaðs verjanda síns, K-kk-ef G-kk-ef S-kk-ef lögmanns, 105.400 krónur.

B-kvk-nf V-kvk-nf

------------------

Rétt endurrit staðfestir, Héraðsdómi Reykjavíkur, 25. mars 2020

Við ákvörðun refsingar nú verður litið svo á að ákærða sé nú í þriðja sinn gerð refsing fyrir akstur sviptur ökuréttindum, innan ítrekunartíma í skilningi 71. gr. almennra hegningarlaga nr. 19/1940.

Brot ákærða skv. 1. og 2. tölulið ákæru í máli þessu voru drýgð áður en dómurinn frá 21. janúar 2019 var kveðinn upp yfir ákærða. Verður honum því dæmdur hegningarauki vegna þeirra nú, sbr. 78. gr. almennra hegningarlaga nr. 19/1940.

Brot ákærða samkvæmt 3. og 4. tölulið ákæru voru hins vegar framin eftir uppkvaðningu dómsins yfir ákærða frá 21. janúar 2019. Verður refsing hans því dæmd upp og ákærða gerð refsing í einu lagi, sbr. 60. og 77. gr. almennra hegningarlaga.

Með hliðsjón af sakarefni málsins og dómvenju þykir refsing ákærða hæfilega ákveðin fangelsi í 7 mánuði, en fresta skal fullnustu 6 mánaða af þeirri refsingu og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, K-kk-ef G-kk-ef S-kk-ef lögmanns, 105.400 krónur, að meðtöldum virðisaukaskatti. Engan annan sakarkostnað leiddi af meðferð málsins.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir K-kvk-þf J-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf K-kk-nf, sæti fangelsi í 7 mánuði, en fresta skal fullnustu 6 mánaða af þeirri refsingu og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940.

Ákærði greiði málsvarnarþóknun skipaðs verjanda síns, K-kk-ef G-kk-ef S-kk-ef lögmanns, 105.400 krónur.

B-kvk-nf V-kvk-nf

------------------

Rétt endurrit staðfestir, Héraðsdómi Reykjavíkur, 25. mars 2020